wannaphong/clean_thaiwikipedia huggingface dataset:
# โบฮีเมีย
โบฮีเมีย (;ในภาษาเช็ก ไม่มีการแยกคำวิเศษณ์ที่ใช้แยกสิ่งที่มาจาก โบฮีเมีย และ เช็กเกีย; พูดอีกอย่างคือ český นั้นหมายถึงทั้ง จากโบฮีเมีย และ จากเช็กเกีย) เป็นดินแดนในประวัติศาสตร์ของยุโรปกลาง
กินเนื้อที่สองในสามทางตะวันตกของดินแดนเช็ก ซึ่งปัจจุบันคือประเทศเช็กเกีย
ในความหมายที่กว้างกว่านั้น ในบางครั้งยังใช้เรียกเขตแดนเช็กทั้งหมด รวมถึงมอเรเวียและเช็กไซลิเซียThe Columbia Encyclopedia, Sixth Edition. 2001-05 โดยเฉพาะในบริบททางประวัติศาสตร์ เช่น ราชอาณาจักรโบฮีเมีย
# เมริล สตรีป
เมริล สตรีป (เกิด 22 มิถุนายน ค.ศ. 1949) เป็นนักแสดงหญิงชาวอเมริกันผู้ประสบความสำเร็จอย่างงดงามบนเวทีออสการ์ เธอมีผลงานทั้งละครเวที โทรทัศน์ และภาพยนตร์ มากกว่า 80 เรื่อง และอยู่ในวงการบันเทิงมากกว่า 40 ปี เธอถือเป็นนักแสดงหญิงเพียงไม่กี่คนของโลกที่จัดอยู่ใน 1 ใน 10 นักแสดงหญิงยอดเยี่ยมที่สุดตลอดกาล เธอได้รับการขนานนามว่าเป็น "เจ้าแม่เเห่งวงการฮอลลีวู้ด" ต่อจาก เบตตี เดวิส

เมริลจบปริญญาตรีจากวิทยาลัย Vassa และปริญญาโทด้านการละครจากมหาวิทยาลัยเยล และปริญญาเอกจากวิทยาลัยดาร์ตมัธ

เมริลได้รับบทวิจารณ์และมีผลงานโฆษณาเข้ามามากมายหลังจากผลงานการแสดงในภาพยนตร์เรื่อง The Deer Hunter ที่แสดงคู่กับรอเบิร์ต เดอ นิโร ซึ่งเธอถูกเสนอชื่อขึ้นชิงรางวัลออสการ์จากบทบาทในภาพยนตร์เรื่องนี้เป็นครั้งแรกในชีวิต และในภาพยนตร์เรื่อง Kramer vs. Kramer ที่แสดงคู่กับ ดัสติน ฮอฟแมน ซึ่งเธอได้รางวัลออสการ์รางวัลแรกจากภาพยนตร์เรื่องนี้เอง

เมริล สตรีปเป็นหนึ่งในนักแสดงเพียงไม่กี่คนที่ได้รับรางวัลจาก 4 เวทีหลัก คือ รางวัลออสการ์, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และรางวัลแบฟตา โดยเธอได้รับรางวัลออสการ์ 3 รางวัล, รางวัลเทศกาลภาพยนตร์กาน 1 รางวัล, รางวัลลูกโลกทองคำ 8 รางวัล, รางวัลสมาคมนักแสดงภาพยนตร์และโทรทัศน์ 2 รางวัล, ขึ้นชิงรางวัลแกรมมี 4 รางวัล, รางวัลเอมมี 2 รางวัล, รางวัลแบฟตา 2 รางวัล, และขึ้นชิงรางวัลโทนี นอกจากนี้ เมริล สตรีป ยังเป็นนักแสดงหญิงที่ได้รับการเสนอชื่อขึ้นชิงรางวัลออสการ์มากที่สุดในโลก รวมทั้งสิ้น 21 รางวัล(สถิติเดิมเป็นของ เบตตี เดวิส) และได้รับการเสนอชื่อขึ้นชิงรางวัลลูกโลกทองคำมากที่สุดในโลก รวมทั้งสิ้น 31 รางวัล (สถิติเดิมเป็นของ แจ็ก เลมมอน ที่ได้รับการเสนอชื่อขึ้นชิง 22 รางวัล) จากผลงานการแสดงที่มีคุณภาพ พร้อมด้วยรางวัลการันตีมากมาย เมริลจึงถือได้ว่าเป็นนักแสดงที่ยอดเยี่ยมคนหนึ่ง

 ชีวิตส่วนตัว 
เมริล สตรีปพบกับ จอห์น คาแซล นักแสดงผู้รับบทเฟรโด คอร์เลโอเน ใน เดอะก็อดฟาเธอร์ และ เดอะก็อดฟาเธอร์ ภาค 2 และหมั้นกันในปี ค.ศ. 1976 ทั้งคู่เคยร่วมงานกันในภาพยนตร์เรื่อง เดอะ เดียร์ฮันเตอร์ กำกับโดยไมเคิล ชิมิโน  ก่อนคาแซลจะเสียชีวิตด้วยโรคมะเร็งกระดูก เมื่อวันที่ 12 มีนาคม ค.ศ. 1978

เมริลแต่งงานกับประติมากร ดอน กัมเมอร์ ตั้งแต่เดือนกันยายน ค.ศ. 1978 จนถึงปัจจุบัน มีบุตรด้วยกัน 4 คน 
(เฮนรี่ วูล์ฟ กัมเมอร์, แมรี่ วิลลา 'เมมีย์' กัมเมอร์, เกรซ เจน กัมเมอร์, ลูอิซ่า เจคอบสัน กัมเมอร์)
# ตุ๊กตาแป้งปั้น
ตุ๊กตาแป้งปั้น  เป็นตุ๊กตาที่ทำขึ้นจากแป้งปั้น ซึ่งมีส่วนผสมของ แป้งขนมปังป่น แป้งข้าวเจ้า แป้งข้าวโพด กาว 

ตุ๊กตาแป้งปั้นนี้มีกำเนิดขึ้นสมัยใดยังไม่ทราบได้ ตุ๊กตาแป้งปั้นก็ถือได้ว่าเป็นการสร้างสรรค์งานศิลปะแขนงปฏิมากรรม ซึ่งจะนิยมที่ถ่ายทอดออกมาโดยอาศัยความนิยมที่เกิดขึ้นในสมัยนั้น อาทิ พวกยอดมนุษย์ พวกตัวการ์ตูนต่างๆ

ปัจจุบันตุ๊กตาแป้งปั้นยังได้รับความนิยมเพียงคนบางกลุ่มเท่านั้น ในประเทศไทยมีผู้ทำตุ๊กตาแป้งปั้นอยู่ไม่กี่ราย ส่วนใหญ่จะเป็นสินค้าของกลุ่มโอท็อป ซึ่งนิยมซื้อหาให้เป็นของขวัญของฝากและของที่ระลึก

ประเภทการปั้น
 รูปยอดมนุษย์ อาทิ แบทแมน สไปเดอร์แมน อุตตร้าแมน กาฟิลด์
 รูปสัตว์ต่างๆ สุนัข แมว ยีราฟ
 รูปคน
 รูปล้อเลียน
# ทวน
thumb|ทวนในสมัยยุโรปกลาง และชุดของหอกซัด หัวเป็นเหล็กกล้าหลอมด้วยมือ ด้ามทำจากไม้จากต้นแอช

ทวน เป็นอาวุธด้ามที่มีด้ามทำจากไม้ หัวแหลม ที่หัวอาจเป็นแหลมที่ตัวด้ามยู่แล้ว อย่างเช่นทวนที่กำจัดความชื้นออกแล้ว หรืออาจทำจากวัสดุทนทาน เช่น หินเหล็กไฟ หินออบซิเดียน เหล็ก เหล็กกล้า หรือสัมฤทธิ์ รัดที่ปลายด้าม ทวนแบบที่พบได้ทั่วไปสำหรับล่าสัตว์หรือต่อสู้จะมีหัวทวนโลหะรูปสามเหลี่ยม สี่เหลี่ยมขนมเปียกปูน หรือใบไม้ หัวขอทวนล่าปลาจะมีเงี่ยงหรือขอบคล้ายฟันเลื่อย ทวนสามารถแบ่งเป็นสองประเภทกว้าง ๆ ได้แก่ ประเภทที่ออกแบบให้แทงในการต่อสู้ระยะประชิด และประเภทที่ออกแบบให้ขว้าง (มักหมายถึง หอกซัด)

ทวนถูกใช้ตลอดประวัติศาสตร์ของมนุษย์ทั้งใช้ล่าสัตว์และตกปลา และเป็นอาวุธ ทวน เช่นเดียวกับขวาน มีด และตะบอง เป็นเครื่องมือสำคัญที่สุดในยุคแรก ๆ และพัฒนาโดยมนุษย์ยุคแรก เมื่อใช้เป็นอาวุธ อาจถือด้วยมือเดียวหรือสองมือ ทวนใช้ในสงครามทุกสงครามจนถึงสมัยใหม่ และเป็นไปได้ว่าเป็นอาวุธที่ใช้มากที่สุดในประวัติศาสตร์Weir, William. 50 Weapons That Changed Warfare. The Career Press, 2005, p 12.
# สภาเด็กและเยาวชนจังหวัดอุทัยธานี
สภาเด็กและเยาวชนจังหวัดอุทัยธานี (Uthaithani Youth Council) เป็นองค์กรเครือข่ายเชื่อมโยงกลุ่มเด็กและเยาวชนในจังหวัดอุทัยธานีที่มีการดำเนิน งานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดอุทัยธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดอุทัยธานีเป็นองค์กรนิติบุคคล ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยสภาเด็กและเยาวชนจังหวัดอุทัยธานีมีสำนักงานตั้งอยู่ที่ศาลากลางจังหวัดอุทัยธานี (สำนักงานพมจ.) อำเภอเมือง จังหวัดอุทัยธานี 

สามารถเข้ามเว็บไซต์ของ สภาเด็กและเยาวชนจังหวัดอุทัยธานีได้ที่ http://www.Uthaiteen.com 
 สภาเด็กและเยาวชนอำเภอในจังหวัดอุทัยธานี 
-สภาเด็กและเยาวชนอำเภอเมืองอุทัยธานี

-สภาเด็กและเยาวชนอำเภอบ้านไร่

-สภาเด็กและเยาวชนอำเภอลานสัก

-สภาเด็กและเยาวชนอำเภอทัพทัน

-สภาเด็กและเยาวชนอำเภอสว่างอารมณ์

-สภาเด็กและเยาวชนอำเภอห้วยคต

-สภาเด็กและเยาวชนอำเภอหนองฉาง

-สภาเด็กและเยาวชนอำเภอหนองขาหย่าง

 นายสถาพร ฉวีกุลมหันต์ 
นายสถาพร ฉวีกุลมหันต์  (บี)

อดีตประธานสภาเด็กและเยาวชนจังหวัดอุทัยธานี และอดีตนายกสโมสรเยาวชนคนรุ่นใหม่ NGC

จบการศึกษาจาก โรงเรียนบรรหารแจ่มใสวิทยา๓ และ มหาวิทยาลัยรามคำแหง 

เว็บไซต์สภาเด็กและเยาวชนจังหวัดอุทัยธานี http://www.Uthaiteen.com 

เว็บไซต์สโมสรเยาวชนคนรุ่นใหม่ http://www.NGCThai.co.cc
# โรบินยู
ร็อบซง จี โซซา  หรือที่รู้จักกันในชื่อ โรบินยู  หรือ โรบินโญ นักฟุตบอลอาชีพชาวบราซิล เกิดที่เมืองเซาวีเซนตี  รัฐเซาเปาลู เขาเคยเป็นผู้เล่นให้กับซังตุส, สโมสรฟุตบอลเรอัลมาดริด, สโมสรฟุตบอลแมนเชสเตอร์ซิตี และ สโมสรฟุตบอลเอซีมิลาน
# โอยูกันดา แลนด์ออฟบิวที
"โอยูกันดา แลนด์ออฟบิวที" (- ยูกันดา ดินแดนแห่งความงดงาม) เป็นชื่อเพลงชาติของประเทศยูกันดา ประพันธ์เนื้อร้องและทำนองโดย จอร์จ วิลเบอร์ฟอส คาโกมา (George Wilberforce Kakoma) เพลงนี้เริ่มใช้เป็นเพลงชาติยูกันดามาตั้งแต่ พ.ศ. 2506 หลังจากประเทศได้รับเอกราชจากสหราชอาณาจักรไม่นาน โดยมีความยาวห้องเสียงถึง 8 บาร์ เป็นเพลงชาติที่สั้นที่สุดในโลก. ต่อมาได้มีการแปลเนื้อร้องเป็นภาษาต่างๆ ที่ใช้เป็นภาษาหลักในยูกันดา 25ภาษา .

 เนื้อร้อง 
ภาษาอังกฤษภาษาสวาฮีลีภาษาลูกันดาคำแปลOh Uganda! may God uphold thee,
We lay our future in thy hand.
United, free,
For liberty
Together we'll always stand.

Oh Uganda! the land of freedom.
Our love and labour we give,
And with neighbours all
At our country's call
In peace and friendship we'll live.

Oh Uganda! the land that feeds us
By sun and fertile soil grown. 
For our own dear land,
We'll always stand,
The Pearl of Africa's Crown.Ewe Uganda! Mungu akutunze,
Tunaweka kesho yetu mkononi mwako,
Pamoja kama watu huru 
Kwa ajili ya uhuru,
Tutashikamana daima.

Ewe Uganda! Nchi ya uhuru,
Tunakutolea upendo na kazi,
Pamoja na majirani wetu,
Kwa wito wa nchi yetu,
Twaishi kwa amani na undugu.

Ewe Uganda! Nchi inayotulisha,
Kwa jua na ardhi yenye rutba,
Kwa ajili ya nchi yetu,
Tutasimama daima,
Wewe ni lulu ya taji la Afrika.O Yuganda! Katonda akuwanirire,
Tussa eby’omumaso byaffe mu mikono gyo,
Mu bwegassi n’obuteefu,
Ku lw’obumu,
Tujjanga bulijjo kuyimirirawo!

O Yuganda! Ensi y’eddembe,
Okwagala n’okulusana tubikuwa,
Ne baliraanwa baffe boona,
Lw’omulanga gwensi yaffe,
Mu mirembe n’omukwano tunaberawo!

O Yuganda! Ensi etuliisa,
Lw’omusana n’obugimu bw’ettaka,
Lw’obugazi bw’ensi yaffe,
Tujja kuyimirira bulijjo,
Ekimasa ky’amakula ga Afirika!โอ้ ยูกนัดา ขอพระเจ้าทรงค้ำจุนให้ท่าน
เราวางอนาคตของเราไว้ในมือคุณ
ปึกแผ่น อิสรภาพ
เพื่อเสรีภาพ
เราจะยืนหยัดไปด้วยกัน

โอ้ ยูกันดา ดินแดนแห่งเสรีภาพ
ด้วยคสามรักและแรงกายที่เรามอบให้
และด้วยประเทศเพื่อนบ้านทั้งปวง
ด้วยประเทศของเราเรียกร้อง
เราจะมีชีวิตอยู่อย่างสงบ และสันติภาพ

โอ ยูกันดา แผ่นดินที่เลี้ยดูเรา
ด้วยแสดงและดินที่อุดมสมบูรณ์
เพื่อแผ่นดินอันเป็นที่รักของเรา
เราจะยืนหยัดตลอดมา:
สวมมงกุฎไข่มุกแห่งแอฟริกา
# ภารกิจโหด แฝงตัวโค่นเจ้าพ่อ
ภารกิจโหด แฝงตัวโค่นเจ้าพ่อ  คือหนังอาชญากรรมในปี 2006 กำกับโดยมาร์ติน สกอร์เซซี แสดงนำโดยลีโอนาโด ดิคาปริโอ และ แจ็ค นิโคลสัน เป็นการรีเมคภาพยนตร์ฮ่องกงเรื่อง สองคนสองคม ที่ฉายในปี 2002 โดยได้รางวัลดังที่สำคัญต่อไปนี้
 รางวัลออสการ์
 สาขาภาพยนตร์ยอดเยี่ยม
 สาขาผู้กำกับภาพยนตร์ยอดเยี่ยม
 สาขาลำดับภาพยอดเยี่ยม
 สาขาบทภาพยนตร์ดัดแปลงยอดเยี่ยม
# คน...ผวา
คน...ผวา  is a 2004 เป็นภาพยนตร์ดรามาอาชญากรรมใน ค.ศ. 2004 ที่กำกับโดยพอล แฮกกิส ผู้ร่วมเขียนบทและผลิตภาพยนตร์กับรอเบิร์ต มอเรสโก ภาพยนตร์ที่แฮกกิสบรรยายเองว่าเป็น "ผลงานที่สร้างแรงบันดาลใจ" ให้กับตัวเอง นำเสนอความตึงเครียดทางเชื้อชาติและสังคมในลอสแอนเจลิส และได้รับแรงบันดาลใจจากเหตุการณ์ในชีวิตจริงที่รถ Porsche ของแฮกกิสถูกจี้ใน ค.ศ. 1991 ด้านนอกร้านวิดีโอบนถนน Wilshire BoulevardHaggis, Paul, et al. Lions Gate Films DVD Video Release, Crash  (Audio commentary). September 6, 2005.

 เรื่องย่อ 
คู่สามีภรรยาชาวเบรนท์วูด, ชายเปอร์เซียนเจ้าของร้านขายของ, สองตำรวจนักสืบคู่รัก, ผู้กำกับรายการโทรทัศน์ลูกครึ่งแอฟริกัน-อเมริกัน และภรรยาของเขา, ช่างทำกุญแจชาวเม็กซิกัน, โจรปล้นรถ และคู่สามีภรรยาวัยกลางคนชาวเกาหลี ชีวิตพวกเขามารวมกันอยู่ที่ ลอสแอนเจลิส และอีก 36 ชั่วโมงต่อมา ชีวิตของพวกเขาก็โคจรมาบรรจบกัน
ภาพยนตร์ที่ได้รับ การเสนอชื่อชิง หก รางวัลออสการ์ แต่สามารถคว้ามาได้ 3 รางวัล คือ ภาพยนตร์ยอดเยี่ยม ,ตัดต่อ ภาพยนตร์ยอดเยี่ยม และ บทภาพยนตร์ดั้งเดิมยอดเยี่ยม
# ศกุนิ
ศกุนิ (สันสกฤต:शकुनि) พระราชาแห่งแคว้นคันธาระ เป็นโอรสของท้าวสุพลกับนางวสุมดี แห่งแคว้นคันธาระ มีอีกหลายชื่อเช่น เสาพละ,คันธารนเรศ,คันธารราช,สุพลราช มีมเหสีชื่อ นางอารศี มีบุตรชื่อ อุลูกะ และ วฤกาสุระ มีน้องสาว ชื่อ พระนางคานธารี เมื่อคราวที่ ท้าวธฤตราษฎร์ อภิเษกกับพระนางคานธารี ศกุนิจึงย้ายมาอยู่ที่หัสตินาปุระ

ศกุนิไม่พอใจที่น้องสาวต้องแต่งงานกับท้าวธฤตราษฎร์ พระราชาตาบอด เขาจึงทำทุกวิถีทางที่จะทำลายราชวงศ์แห่งหัสตินาปุระ

ศกุนิชอบเล่นสกา (Pachisi) และมักโกงการเล่นสกา ว่ากันว่า ศกุนิได้นำอัฐิของท้าวสุพลมาทำเป็นลูกเต๋าสกา จึงสามารถควบคุมลูกเต๋าสกาได้

ศกุนิ คือ ปีศาจทวาบร ในเรื่อง พระนลและทมยันตี กลับชาติมาเกิด ศกุนิ ยังเป็นตัวแทนแห่งทวาปรยุคอีกด้วย

ศกุนิได้วางแผนร้ายต่างๆในการทำลายเหล่าปาณฑพ เพื่อจะให้ทุรโยธน์ ผู้เป็นหลานได้ขึ้นเป็นใหญ่ เช่น ได้ยุยงให้ทุรโยธน์ในวัยเด็กวางยาพิษให้ภีมะกิน การจ้างปุโรจันให้สร้างพระราชวังที่ทำจากขี้ผึ้ง ชื่อ ลักษาคฤหะ ในวรรณาพรต และลอบวางเพลิง การขอร้องให้พญาตักษกนาคราชขโมยวัวในพิธีราชสูยะของยุธิษฐิระ การโกงการเล่นสกาและการเปลื้องพัสตราภรณ์ของพระนางเทราปทีในราชสภากรุงหัสตินาปุระ

ศกุนิเล่นสกาโกงฝ่ายปาณฑพ ทำให้พี่น้องปาณฑพและพระนางเทราปที ต้องถูกเนรเทศเป็นเวลา 13 ปี

ก่อนเกิดสงครามทุ่งกุรุเกษตร ศกุนิได้วางแผนหลอกท้าวศัลยะ พระมาตุลาของฝ่ายปาณฑพให้มาอยู่ฝ่ายเการพ

เมื่อเกิดสงครามทุ่งกุรุเกษตรเป็นระยะเวลา 18 วัน ในวันที่ 13 ศกุนิได้วางแผนที่จะสังหารอภิมันยุ โดยให้โทรณาจารย์ สร้างจักรพยุหะและยังได้ร่วมสังหารอภิมันยุอีกด้วย คืนวันที่ 16 ศกุนิขอให้พญาตักษกนาคราช มาสถิตเป็นศรนาคศาสตร์ให้กรรณะ คืนวันที่ 17 ศกุนิขอร้องให้พระนางคานธารี แก้ผ้าผูกตาของนางออก เพื่อจะทำให้ทุรโยธน์มีร่างกายแข็งแกร่งดังวัชระ ศกุนิถูกสหเทพใช้ขวานฟันคอตายในวันที่ 18 ของสงคราม
# พระนางคานธารี
คานธารี (,) เป็นธิดาของท้าวสุพลแห่งนครคันธาระ มีพี่ชายชื่อศกุนิผู้เลวทราม พระองค์มีบทบาทสำคัญในมหากาพย์ฮินดู มหาภารตะ โดยเป็นเจ้าหญิงแห่งคันธาระและภรรยาของท้าวธฤตราษฎร์ กษัตริย์พระเนตรบาดจากหัสตินาปุระ และเป็นพระมารดาของพระโอรส 100 พระองค์ (เการพ) และพระธิดาองค์เดียวGanguli, Kisari Mohan. The Mahabharata of Krishna-Dwaipayana Vyasa Translated into English Prose by Kisari Mohan Ganguli. N.p.: n.p., n.d. Web. ภาพของพระองค์ส่วนใหญ่มักปิดตา ซึ่งพระองค์สวมผ้าผูกตานี้เพื่อให้มีชีวิตเหมือนกับพระสวามี

ประวัติ
คานธารีเกิดแก่ท้าวสุพล เจ้าแห่งคันธาระ ในฐานะหญิงสาว คานธารีมีชื่อเสียงในด้านความกตัญญูและธรรมชาติอันดีงามของพระองค์ คานธารีถือเป็นร่างจุติของเทพี Mati

พระนางคานธารี เป็นผู้ยึดมั่นในคุณธรรมมาโดยตลอด แต่ไม่ทัดทานนิสัยของลูก ๆ และพี่ชายได้เลย จึงปล่อยไปตามยถากรรม จึงเกิดศึกมหาภารตะของปาณฑพ และเการพขึ้น 

เนื่องจากศึกมหาภารตะ ทำให้ลูกของนางและพี่ชายตายจนหมด นางแค้นใจพระกฤษณะผู้ชี้ทางแก่ปาณฑพ จนสังหารลูกของนางตายจนเกลี้ยง จึงสาปแช่งพระกฤษณะ และวงศาคณาญาติให้รบราฆ่าฟันสังหารกันเอง
# สาวเชียร์เท้าไฟ หัวใจวี้ดบึ้ม
สาวเชียร์เท้าไฟ หัวใจวี้ดบึ้ม  ออกฉายเมื่อ พ.ศ. 2543 เป็นภาพยนตร์เรื่องนี้เป็นเรื่องราวเกี่ยวกับเชียร์ลีดเดอร์โดยตรง ที่นับได้ว่า เป็นภาพยนตร์ที่ปลุกกระแสวงการเชียร์ลีดเดอร์ในประเทศไทย นำแสดงโดยนักแสดงวัยรุ่น Kirsten Dunstและ Eliza Dushku โดย กำกับโดย Peyton Reed และเขียนบทโดย Jessica Bendinger โดยมีภาคต่อชื่อ Bring It On Again ออกมาในปี พ.ศ. 2547 ภาพยนตร์เรื่องนี้ถ่ายทำที่โรงเรียนสตรี คาโทลิกไฮ ในเมืองซานดิเอโก

 นักแสดง 
 เคิร์สเตน ดันสต์ รับบท ทอร์แรนซ์ ชิบแมน
 เอลิซา ดัชกุ รับบท มิสซี่ แพนโทน
 เจสซี แบรดฟอร์ด รับบท คลิฟฟ์ แพนโทน
 กาเบรียล ยูเนียน รับบท ไอซิส
 แคลร์ เครเมอร์ รับบท คอร์ทนีย์
 นิโคล บิลเดอร์แบ็ค รับบท วิทนีย์
 ซานิน่า โจเอลสัน รับบท ดาร์ซีย์
 รินี่ เบลล์ รับบท เคซีย์
 นาธาน เวสต์ รับบท แจน
 ฮันท์ลีย์ ริตเตอร์ รับบท เลส
 ชามารี เฟียร์ส รับบท ลาวา
 นาติน่า รีด รับบท เจเนโลพี
 แบรนดี วิลเลียมส์ รับบท ลาเฟรด
 ริชาร์ด ฮิลแมน รับบท แอรอน
 ลินด์ซีย์ สโลน รับบท "บิ๊กเรด"
 เบียงก้า คาจลิช รับบท คาร์เวอร์
 เพจ อินแมน รับบท เจสสิกา่
 โฮล์มส์ ออสบอร์น รับบท บรูซ ชิปแมน
 เชอร์รี เฮอร์ซีย์ รับบท คริสทีน ชิปแมน
 โคดี้ แมคเมนส์ รับบท จัสติน ชิปแมน
 เอียน โรเบิร์ตส์ รับบท "สปาร์คกี้" โพลาสทรี
 ไรอัน ดรัมมอนด์ รับบท เธียเตอร์บอย
 เพย์ตัน รีด คามีโอในบท ละครใบ้ (ในเครดิตมีชื่อว่า "ไซเลยซิโอ พอร์ เฟเวอร์")

 เนื้อเรื่อง 
เรื่องราวของ ทอแรนส์ เป็นกัปตันทีมเชียร์ลีดเดอร์คนใหม่ของทอรอส ซึ่งเธอใฝ่ฝันที่จะเป็นมาโดยตลอด และเป็นแชมป์เชียร์ลีดเดอร์มาหลายสมัย จนกระทั่งต่อมาเธอได้รู้ว่าที่ทีมเชียร์ลีดเดอร์ของเธอเป็นแชมป์มาโดยตลอด นั่นเพราะรุ่นพี่ของเธอเป็นคนไปอัดวิดีโอจากทีม อีส คอมตัน โคลฟเวอร์ (East Compton Clovers) ซึ่งเป็นทีมชาวผิวสีที่เก่ง จากโรงเรียนเล็กๆ เมืองหนึ่ง ที่ยากจนและไม่มีทุนสนับสนุนให้พวกเขาไปแข่งเชียร์ลีดเดอร์ ในรายการ Cheerleading National Champion ซึ่งเป็นรายการที่พวกเขาใฝ่ฝันจะไปแข่งมาโดยตลอด แต่ทุกปีทีมทอรอส ก็มาคอยก้อบปี้พวกเขาทุกปี ทำให้ ไอซิส (Eliza Dushku) กัปตันทีม อีส คอมตัน โคลฟเวอร์ (East Compton Clovers) และคนในทีมไม่พอใจทีมทอรอสเป็นอย่างมาก ทอแรนส์เมื่อรู้ความจริงเธอแทบหัวใจสลาย เพราะเชียร์ลีดเดอร์เป็นชีวิตจิตใจของเธอและเธอภูมิใจกับมันมาตลอด เธอแทบจะเลิกเป็นกัปตันทีมอีกทั้งคนในทีมบางคนต้องการจะก้าวขึ้นมาเป็นกัปตันแทนเธออีกด้วย เมื่อเธอรู้ความจริงเธอเลิกก้อบปี้และหาโค้ชมาสอนเพื่อแข่งในรอบคัดเลือก เมื่อวันแข่งมาถึง ปรากฏว่าโค้ชที่มาสอน สอนซ้ำกันกับอีกหลายโรงเรียน แต่ในฐานะแชมป์เก่าทางกรรมการให้แก้ตัวได้ในรอบถัดไป ดังนั้น ทอแรนส์กับ ทุกคนจึงหาทางทุกวิถีทาง ศาสตร์ทุกศาสตร์เข้ามาประยุกต์เอง ในการแข่งขันครั้งต่อไป เพื่อพิสูจน์ว่าพวกเธอนั้นไม่ได้เก่งแต่ก้อปปี้คนอื่นเท่านั้น 

เรื่องราวของเรื่องทั้งหมด มุ่งไปที่การแข่งขันของทีมเชียร์ลีดเดอร์ทั้งสองทีม ทีมทอรอสที่ต้องการพิสูจน์ความสามารถของทีม ทีม อีส คอมตัน ที่มีความสามารถที่แท้จริงและมีความตั้งใจจริง แต่ขาดทุนที่จะส่งตัวเองไปแข่งในระดับ National เขาจะหาทุนเพื่อให้ไปแข่งขันได้อย่างไร เนื้อเรื่องประกอบไปด้วยเรื่องราวความรักของทอแรนส์ที่ไม่รู้ว่าจะเลือกใคร ส่วนการแข่งขันผลจะเป็น่เช่นไร ติดตามต่อไป
# เอกสิทธิ์
เอกสิทธ์ หมายถึง สิทธิพิเศษเฉพาะบุคคลบางคนหรือบางประเภทที่มีคุณลักษณะพิเศษบางประการ ทำให้มีความชอบธรรมในการอ้างสิทธิดังกล่าวเหนือบุคคลอื่น เช่น เอกสิทธิ์การทูต เอกสิทธิ์ของสมาชิกรัฐสภา

เอกสิทธิ์ที่เกี่ยวข้องกับการเมือง ได้แก่ เอกสิทธิ์ของสมาชิกรัฐสภา บทบัญญัติในรัฐธรรมนูญแห่งราชอาณาจักรไทย พุทธศักราช 2550 มาตรา 130 ได้กำหนดให้เอกสิทธิ์แก่สมาชิกสภาผู้แทนราษฎรและสมาชิกวุฒิสภาไว้ ได้แก่ เอกสิทธิ์ในการแถลงข้อเท็จจริง แสดงความคิดเห็น ออกเสียงลงคะแนน ผู้ใดจะนำไปฟ้องร้องไม่ได้ เว้นแต่เป็นการกล่าวถ้อยคำในการประชุมที่มีการถ่ายทอดสดทางวิทยุหรือโทรทัศน์ ซึ่งมีลักษณะเป็นความผิดอาญาหรือทางแพ่งต่อบุคคลอื่นที่มิใช่รัฐมนตรี หรือสมาชิกแห่งสภา เอกสิทธิ์นี้ให้แก่สมาชิกรัฐสภา เพื่อให้สมาชิกรัฐสภาซึ่งเป็นผู้แทนของประชาชนสามารถแสดงความคิดเห็นได้อย่างเต็มที่ โดยไม่ต้องเกรงว่าจะถูกคนใดฟ้องร้อง การอภิปรายในการประชุมสภาที่สมาชิกสภาแสดงความคิดเห็นเพื่อประโยชน์ของส่วนรวม แม้จะทำให้ผู้อื่นเสียหาย หรือมีความผิดฐานหมื่นประมาท ก็ไม่ถูกฟ้องทั้งทางแพ่งและทางอาญา
# ออร์บิทัล
ออร์บิทัล  อาจหมายความได้ว่า
 ออร์บิทัล วงดนตรีแดนซ์จากประเทศอังกฤษ
 ออร์บิทัล (เคมี) บริเวณที่มีโอกาสพบอิเล็กตรอนภายในอะตอมของธาตุ
# ธฤตราษฎร์
ธฤตราษฎร์ หรือ ธฤตราษฏร์ (, IAST: Dhṛtarāṣṭra) เป็นกษัตริย์ผู้ปรากฏในมหาภารตะ ของศาสนาฮินดูในฐานะกษัตริย์แห่งอาณาจักรกุรุที่ราชธานี หัสตินปุระ ธฤตราษฏร์เป็นบุตรของโอรสคนที่ 1 ในนามของวิจิตรวีรยะ ที่จริงแล้วเกิดจากการทำพิธีนิโยคของฤๅษีวยาสกับอัมพิกา ธฤตราษฎร์สมภพด้วยดวงตาบอดทั้งสองข้าง"Hinduism: An Alphabetical Guide", by Roshen Dalal, p. 230, publisher = Penguin Books India และมีคันธารีเป็นพระมเหษี 

คำว่า "ธฤตราษฏร์" แปลว่า "ท่านผู้แบกรับราษฎร (ซึ้งหมายถึงประเทศชาติ)"
# วยาส
กฤษณไทฺวปายนะ  หรือ วยาสะ  หรือ เวทวยาสะ (वेदव्यासः, Veda-vyāsaḥ, "ผู้รวบรวมพระเวท") หรือ ฤๅษีวยาส เป็นฤๅษีในตำนานที่ปรากฏในมหาภารตะ ซึ่งชาวฮินดูถือว่าเป็นผู้ประพันธ์มหาภารตะ และเป็นอวตารของพระวิษณุ นอกจากนี้ยังเชื่อว่าท่านเป็นผู้ประพันธ์มนตร์ในพระเวท, ปุราณะทั้ง 18 เล่ม และพรหมสูตร

ในมหาภารตะระบุว่าท่านเป็นบุตรของสัตยวตีและฤๅษีพรหมินปราศร

เทศกาลคุรุปูรณิมา หรือรู้จักอีกชื่อคือ วยาสปูรณิมา เป็นเทศกาลเฉลิมฉลองฤๅษีวยาสะในฐานะวันคล้ายวันเกิดและวันที่ท่านเริ่มแบ่งพระเวท
# ไดโนเสาร์พันธุ์จระเข้
Dinocroc หรือไดโนเสาร์พันธุ์จระเข้ เป็นภาพยนตร์อเมริกันแนวสยองขวัญ ออกฉายครั้งแรกในประเทศสหรัฐอเมริกาเมื่อปี พ.ศ. 2547 ในประเทศไทย 13 พฤษภาคม พ.ศ. 2547
เรื่องย่อ
เมื่อนักวิจัยแห่งสถาบันเจอร์ริโค่ได้ทำการทดลองตัดต่อพันธุกรรมจระเข้น้ำจืดที่ดุร้ายและไดโนเสาร์กินเนื้อสายพันธ์ซูโคไมมัส กลายเป็นไดโนเสาร์สายพันธุ์ใหม่ลำตัวยาว 50 ฟุต ขากรรไกรกว้าง 6 ฟุต และสายตามองเห็นได้ระยะไกลล่าเหยื่อได้ทุกรูปแบบกินเนื้อทุกประเภท  ชอบพื้นที่เฉอะแฉะโดยเฉพาะบริเวณบึงน้ำขนาดใหญ่ เมื่อหนึ่งในกลุ่มทดลองเกิดหนีหลุดออกมาความสยดสยองกำลังคืบคลานเข้าสู่เมืองอันสงบสุข มันแอบจำศีลอยู่ใต้สุดของทะเลสาบแกรนท์ หิวกระหายและรอคอย วินาทีต่อจากนี้จะไม่มีอะไรหยุดการล่าของมันได้
นักแสดง
 Costas Mandylor  รับบทเป็น  Dick Sydney
 Charles Napier  รับบทเป็น  Sheriff Harper
 Jane Elliott  รับบทเป็น  Diane Harper
 Matthew Borlenghi  รับบทเป็น  Tom Benning
# เลซัวโซดูว์บอเนอร์
เลซัวโซดูว์บอเนอร์ (, "นกแห่งความสุข") คืออัลบั้มรวมเพลงภาษาฝรั่งเศสของเซลีน ดิออน จำหน่ายในฝรั่งเศส เมื่อวันที่ 8 ตุลาคม พ.ศ. 2527 นับเป็นอัลบั้มภาษาฝรั่งเศสที่ 9 และเป็นอัลบั้มที่ 2 ที่ออกจำหน่ายในฝรั่งเศส

 ข้อมูลอัลบั้ม 
เลซัวโซดูว์บอเนอร์ คืออัลบั้มรวมเพลงของเซลีน ดิออน ในภาษาฝรั่งเศสที่เคยออกจำหน่ายในแคนาดา ซึ่งมีซิงเกิลโปรโมตคือ "มงแรฟว์เดอตูฌูร์" 

อัลบั้มนี้ประกอบด้วยเพลงส่วนใหญ่จากอัลบั้ม เมลานี  และ 3 เพลงใหม่คือ "Paul et Virginie," "Les oiseaux du bonheur" และ "Hymne à l'amitié" รวมถึงเพลง "ลาวัวดูว์บงดีเยอ" (ฉบับที่ 3) 

"Paul et Virginie" (ใช้ชื่อใหม่ว่า "Virginie... Roman d'amour") และ "Les oiseaux du bonheur" รวมอยู่ในอัลบั้ม  แซปูร์ตัว   อัลบั้มถัดไปของเซลีน อย่างไรก็ตาม "Hymne à l'amitié" ไม่เคยจำหน่ายในแคนาดา

 รายชื่อเพลง 
 "Trois heures vingt" (Eddy Marnay, Patrick Lemaitre) – 3:41
 "Trop jeune à dix-sept ans" (Marnay, P. Greedus, B. Blue) – 4:54
 "Mon rêve de toujours" (Marnay, Jean-Pierre Goussaud) – 4:23
 "Paul et Virginie" (Marnay, Christian Loigerot, Thierry Geoffroy) – 3:23
 "La voix du bon Dieu" (Marnay, Suzanne-Mia Dumont) – 3:18
 "Les oiseaux du bonheur" (Marnay, André Popp) – 3:43
 "Tellement j'ai d'amour pour toi" (Marnay, Hubert Giraud) – 3:01
 "Un amour pour moi" (Marnay, Loigerot, Geoffroy) – 3:23
 "Benjamin" (Marnay, Pierre Papadiamandis) – 4:38
 "Hymne à l'amitié" (Marnay, D.B. Bembo, M. Giacomelli, S. Bardot) – 4:01

 ประวัติการจำหน่าย 
 เขต/ภูมิภาค วันที่ออกจำหน่าย ค่ายเพลง ประเภท เลขที่ในรายการสินค้า ฝรั่งเศส 8 ตุลาคม พ.ศ. 2527 Pathe/EMI แผ่นเสียง 240219 1 เทป 240219 4
# คำพิพากษาของมหาสมุทร
คำพิพากษาของมหาสมุทร ออกฉายครั้งแรกเมื่อวันที่ 2 มีนาคม พ.ศ. 2549 เขียนบทภาพยนตร์โดย ปราบดา หยุ่น กำกับภาพโดย คริสโตเฟอร์ ดอยล์ และจัดจำหน่ายโดย ไฟว์สตาร์

 นักแสดง 
 ทูน หิรัญทรัพย์ รับบทเป็น วิวัฒน์
 ทาดาโนบุ อาซาโนะ รับบทเป็น เคียวจิ
 คัง เฮ-ยอง รับบทเป็น น้อย
 อีริค เจิ้ง รับบทเป็น มั๊งค์
 มาเรีย คอร์เดย์โร่ รับบทเป็น มาเรีย
 มิตซึอิชิ เคน รับบทเป็น ลิซาร์ด
 คุกะ โทโมโนะ รับบทเป็น เซอิโกะ
 ฮิโระ ซาโนะ รับบทเป็น ฮิเดกิ

 แหล่งข้อมูลอื่น 
 ข้อมูลภาพยนตร์เรื่องคำพิพากษาของมหาสมุทร
 หนังดี
# เลปลูว์กร็องซุกแซเดอเซลีนดียง
เลปลูว์กร็องซุกแซเดอเซลีนดียง (, "ความสำเร็จสูงสุดของเซลีน ดิออน") เป็นอัลบั้มเพลงฮิตของเซลีน ดิออน ออกำจหน่ายในเกแบ็ก ประเทศแคนาดา เมื่อวันที่ 17 กันยายน พ.ศ. 2527 เป็นอัลบั้มภาษาฝรั่งเศสลำดับที่ 8 ของเธอ และเป็นอัลบั้มเพลงฮิตอัลบั้มแรก

 ข้อมูลอัลบั้ม 
อัลบั้มนี้เป็นส่วนหนึ่งของโครงการหารายได้สมทบมูลนิธิ Cystic fibrosis ที่เซลีนจัดตั้งขึ้น อัลบั้มนี้ไม่ได้บรรจุเพลงใหม่แต่อย่างใด โดยมีเพียงซิงเกิลเก่า ๆ ของเธอเท่านั้น ยกเว้น "L'amour viendra"

 รายชื่อเพลง 
 "Ce n'était qu'un rêve" (Thérèse Dion, Céline Dion, Jacques Dion) – 3:52
 "La voix du bon Dieu" (Eddy Marnay, Suzanne-Mia Dumont) – 3:22
 "Tellement j'ai d'amour pour toi" (Marnay, Hubert Giraud) – 3:01
 "D'amour ou d'amitié" (Eddy, Jean Pierre Lang, Roland Vincent) – 4:05
 "Glory Alleluia" (André DiFusco, André Pascal) – 3:38
 "Mon ami m'a quittée" (Marnay, Christian Loigerot, Thierry Geoffroy) – 3:05
 "Ne me plaignez pas" (Marnay, Steve Thompson) – 3:05
 "Un enfant" (Jacques Brel, Gérard Jouannest) – 3:01
 "Vivre et donner" (Marnay, Ben Kaye) – 2:34
 "Les chemins de ma maison" (Marnay, Patrick Lemaitre, Alain Bernard) – 4:16

 ประวัติการจำหน่าย 
 เขต/ภูมิภาค วันที่ออกจำหน่าย ค่ายเพลง ประเภท เลขที่ในรายการสินค้า แคนาดา 17 กันยายน พ.ศ. 2527 ทีบีเอส แผ่นเสียง TBS XX001 เทป TBS 4XX001
# โปรอีโวลูชันซ็อกเกอร์ 2008
โปรอีโวลูชันซ็อกเกอร์ 2008  หรือ PES2008 เป็นวิดีโอเกมฟุตบอลอยู่ในเกมชุด Pro Evolution Soccer ของโคนามิ ซึ่งได้เปิดตัวอย่างเป็นทางการในวันที่ 18 มิถุนายน พ.ศ. 2550 สำหรับระบบปฏิบัติการวินโดส์ วี นินเทนโด DS เพลย์สเตชัน 3 เพลย์สเตชัน 2 เพลย์สเตชัน พอร์ทเอเบิ้ล และเอกซ์บ็อกซ์ 360 

สำหรับเวอร์ชันเดโม่ ของเกมในแพลตฟอร์มเพลย์สเตชัน 3 นั้นมีให้ดาวน์โหลดจากเพลย์สเตชัน สโตร์ บนแพลตฟอร์มเอกซ์บ็อกซ์ 360 ได้วางไว้ที่ตลาดเอกซ์บ็อกซ์ไลฟ์รวมถึงเวอร์ชันพีซีด้วย
# V8
V8 อาจหมายถึง
 เครื่องยนต์แปดสูบ หรือ เครื่องยนต์ V8
 V8 (ซอฟต์แวร์) ซอฟต์แวร์จัดการจาวาสคริปต์ของกูเกิล
 V8 (เครื่องดื่ม) น้ำผักจากบริษัทแคมป์เบลล์
 สกายไรเดอร์ ซีรีส์หนึ่งในการ์ตูนเรื่อง มาสค์ไรเดอร์
# กาญจนาภิเษก (แก้ความกำกวม)
กาญจนาภิเษก คือการฉลองวาระครบรอบ 50 ปี และอาจหมายถึง

 พระราชพิธี 
 พระราชพิธีกาญจนาภิเษก พ.ศ. 2539 ในพระบาทสมเด็จพระมหาภูมิพลอดุลยเดชมหาราช บรมนาถบพิตร
 พระราชพิธีกาญจนาภิเษกในสมเด็จพระราชินีนาถวิกตอเรีย
 พระราชพิธีกาญจนาภิเษกในสมเด็จพระราชินีนาถเอลิซาเบธที่ 2

 สถานที่ 
 ถนนกาญจนาภิเษก ถนนวงแหวนรอบนอก รอบกรุงเทพมหานครฝั่งตะวันตก
 สะพานกาญจนาภิเษก สะพานข้ามแม่น้ำเจ้าพระยาในกรุงเทพมหานคร

 อื่น ๆ 
 เครือข่ายกาญจนาภิเษก เว็บไซต์ตามพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
# พิพิธภัณฑสถานเครื่องถ้วยเอเชียตะวันออกเฉียงใต้
พิพิธภัณฑสถานเครื่องถ้วยเอเชียตะวันออกเฉียงใต้ ตั้งอยู่ที่ มหาวิทยาลัยกรุงเทพ วิทยาเขตรังสิต ก่อตั้งขึ้นเมื่อปี พ.ศ. 2543 เนื่องในโอกาสครบรอบ 40 ปี ของมหาวิทยาลัยกรุงเทพ โดยเปิดให้บุคคลทั่วไปเข้าชมครั้งแรกเมื่อวันที่ 11 พฤษภาคม พ.ศ. 2548 และสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินทรงเปิดพิพิธภัณฑสถานเครื่องถ้วยเอเชียตะวันออกเฉียงใต้อย่างเป็นทางการเมื่อวันที่ 20 พฤศจิกายน พ.ศ. 2552

ภายในพิพิธภัณฑ์จัดแสดงเกี่ยวกับเครื่องปั้นดินเผาสมัยโบราณต่าง ๆ ได้แก่ เครื่องปั้นดินเผาที่ผลิตในประเทศไทย และเครื่องปั้นดินเผาที่เป็นสินค้านำเข้ามายังไทยและประเทศต่าง ๆ ในเอเชียตะวันออกเฉียงใต้กว่า 15,000 รายการ ซึ่งอาจารย์สุรัตน์ โอสถานุเคราะห์ ผู้ก่อตั้งมหาวิทยาลัยกรุงเทพได้มอบไว้ 

 การเข้าชม 
พิพิธภัณฑสถานเครื่องถ้วยเอเชียตะวันออกเฉียงใต้ เปิดให้เข้าชมทุกวันจันทร์ถึงวันศุกร์ ตั้งแต่ 10.00 น. ถึง 16.00 น. โดยไม่เก็บค่าเข้าชม และปิดให้บริการทุกวันเสาร์ วันอาทิตย์ วันหยุดนักขัตฤกษ์ และช่วงปิดภาคการศึกษาของมหาวิทยาลัย

 การเดินทาง 
 ทางยกระดับอุตราภิมุข
 รถประจำทางสาย 529, 539
 รถประจำทางปรับอากาศสาย 510, 539
 รถตู้ปรับอากาศ อนุสาวรีย์ชัยสมรภูมิ-มหาวิทยาลัยกรุงเทพ วิทยาเขตรังสิต แล้วต่อรถบริการภายในมหาวิทยาลัยกรุงเทพ
 รถแท็กซี่และรถยนต์ส่วนตัว สามารถจอดรถได้ บริเวณลานจอดรถ 5

 ลิงค์ที่เกี่ยวข้อง 
 เว็บไซต์พิพิธภัณฑสถานฯ
ที่ตั้งพิพิธภัณฑสถานฯ
# เพื่อนแท้ในป่าใหญ่ 2
เพื่อนแท้ในป่าใหญ่ 2  ออกฉายวันที่  12 ธันวาคม พ.ศ. 2549 กำกับโดย Jim Kammerud 

เนื้อเรื่อง
ด้วยแรงบันดาลใจจากภาพยนตร์แอนิเมชั่นสุดรักเรื่อง เพื่อนแท้ในป่าใหญ่ (The Fox and the Hound) ดิสนีย์มีความยินดีที่จะสานต่อเรื่องราวมิตรภาพที่ไม่เหมือนใครของ ท็อด และ คอปเปอร์ ในตอนต่ออีกครั้งทั้งคู่ต่างเติบโตมาด้วยกัน เรียนรู้และรักกันอย่างเพื่อนสนิท เป็นเงาตามตัวของกันและกันเสมอมาโดยไม่เคยคิดว่า สายพันธุ์ของตนต่างเป็นศัตรูผู้ล่ากันและกันมานาน และแล้วสถานการณ์ทดสอบมิตรภาพระหว่างสายพันธุ์ก็ถูกทดสอบอีกครั้ง เมื่อคอปเปอร์ถูกแยกไปรับการรักษา มิตรภาพของทั้งคู่จะเป็นอย่างไร เมื่อต่างต้องแยกจากกันและสัญชาตญาณแห่งการล่าของแต่ละสายพันธุ์ เริ่มตื่นตัวขึ้นเมื่อพบกันอีกครั้ง ทั้งคู่จะยังจดจำถึงมิตรภาพและความรักได้หรือไม่ มิตรภาพหรือสัญชาตญาณจะเป็นฝ่ายชนะ

แหล่งข้อมูลออื่น

 
 
 
 DVD Review at UltimateDisney.com
 Director Jim Kammerud on The Fox and the Hound 2 Animated News & Views interview
 [ The soundtrack] on Allmusic